tomron87/hebrew-wikipedia-sentences-corpus huggingface dataset:
בשנת 2024 השתתף בתוכנית המציאות אוטו אוכל: VIP לצד אשתו אורית.
ב-1 בנובמבר 1993 נישא לאורית שחף.
תּוֹם שֶׂגֶב (נולד ב־1 במרץ 1945) הוא עיתונאי והיסטוריון ישראלי, אחד מ"ההיסטוריונים החדשים".
היה בעל טור שבועי בעיתון "הארץ".
נולד בשם תומאס שוורין להיינץ ולריקרדה שוורין בירושלים בשנת 1945, במשפחה בת שני ילדים.
הוריו, ילידי גרמניה ובוגרי בית הספר "באוהאוס" בדסאו, נרדפו עם עליית הנאצים לשלטון בשל היותם קומוניסטים, ועלו לארץ ישראל ב־1935. אביו, (יליד 1910), היה אדריכל, אך בישראל התפרנס כיצרן צעצועים.
אימו, ריקרדה שוורין, הייתה צלמת ידועה בירושלים.
היא לא התגיירה ולמדה עברית בסיסית בלבד.
ההורים לא היו ציונים, ותכננו לחזור לגרמניה כשהסתיימה מלחמת העולם השנייה.
שפתו הראשונה הייתה גרמנית, ואילו עברית למד רק מגיל שלוש.
אביו נהרג ב־3 בפברואר 1948, במהלך מלחמת העצמאות, ואימו היא שגידלה אותו ואת אחותו יוטה, הגדולה ממנו בארבע שנים, לימים פוליטיקאית גרמנייה.
בילדותו סיפרה לו האם שאביו נפגע מכדור של צלף, וכך הוא גם הונצח, אך לימים גילה שגב כי האב נפל ממרזב שעליו טיפס אל גג בניין מגורים (אם כדי לשמור שם ואם כדי להביא קפה לשומרים), וכי האמת הוסתרה כדי שאלמנתו תקבל קצבה מהסוכנות היהודית.
את לימודי התיכון עשה שגב בתיכון ליד האוניברסיטה.
בצה"ל שירת כספרן במכללה לביטחון לאומי, ואז עברת את שמו.
לשגב תואר ראשון בהיסטוריה ובמדע המדינה מהאוניברסיטה העברית בירושלים, ותואר דוקטור בהיסטוריה מאוניברסיטת בוסטון.
הוא שימש מרצה אורח באוניברסיטת רטגרס, באוניברסיטת קליפורניה בברקלי ובאוניברסיטת נורת'איסטרן (שבה העביר קורס על תולדות השואה).
קודם לתחילת עבודתו בעיתון "הארץ" ב־1979, כתב שגב בעיתון הסטודנטים "פי האתון" וב"על המשמר", ערך והגיש את "היום הזה" ב"קול ישראל" והיה כתב "מעריב" בבון.
כמו כן שימש ראש לשכת ראש העיר טדי קולק בירושלים.
בשנים 1983–1987 ערך עם נחום ברנע את השבועון "כותרת ראשית".
ספריו, העוסקים בהיסטוריה של מדינת ישראל ובשואה (יצאו לאור בהוצאת כתר ובהוצאת דומינו), הפכו ברובם לרבי־מכר ופורסמו ב־14 שפות.
שגב נחשב בעיני רבים איש קבוצת ההיסטוריונים החדשים ופוסט־ציוני.
עם זאת, על פי תפיסתו, הפוסט־ציונות איננה אידאולוגיה אלא מצב שבו האידאולוגיה הציונית הגשימה את עצמה, ובמדינת ישראל "אנשים מואסים באידאולוגיה ובקולקטיב ורוצים לחיות את חייהם שלהם כאינדיבידואלים".
מנגד שגב ביטא פעמים רבות את הסכמתו – לעיתים הנלהבת – לשיוך לקבוצת ההיסטוריונים החדשים.
הטור השבועי של שגב במוסף השבועי של "הארץ" נכתב במסורת ה"היסטוריה החדשה", ואכן הוא עסק באופן שיטתי וכמעט בלעדי באלמנטים בעייתיים בהיסטוריה הציונית.
אלא שבספרו "הציונים החדשים" (2001) הוא טוען כי קבוצת "ההיסטוריונים החדשים" מתוארת כך בטעות:
שגב הנחה את התוכנית "היו ימים" בערוץ הכנסת.
הוא אב לבן מאומץ מאתיופיה.
שגב נוהג לפרסם מפעם לפעם מאמרי ביקורת במוסף הספרים של עתון הארץ.
כתיבתו עוסקת לרוב בביקורת על ספרי הסטוריה ישראלית או הסטוריה של השואה.
מאמריו מנומקים ורחבי יריעה, ובדרך כלל משלבים גם את תובנותיו האישיות.
כך לדוגמא, בביקורת שכתב על ספרה של יהודית דורי דסטון, המשפט האחרון העוסק במשפט דמאניוק, משלב שגב אנקדוטות אישיות מסיקור משפט דמאניוק לצד עמדה מנומקת היטב נגד האופן שבו נוהל המשפט.
במקרים רבים, פרסמו מושאי הביקורת מאמרי תגובה ובהם תקפו את שגב ואת הביקורת.
לצד שבחים רבים בישראל ובעולם, ספג שגב התקפות רבות מצד גורמים שונים בזירה האקדמית.
ההתקפה העזה ביותר על שגב הייתה במאמרם של הפרופסורים יהודה באואר וטוביה פרילינג "לא תום ולא שגב", שנכתב כתגובה לספרו "המיליון השביעי: הישראלים והשואה".
טענות דומות הועלו מצד הפרופ' יהושע פורת לגבי הספר "ימי הכלניות" ומצד ההיסטוריון שלמה אהרונסון.
ה"ניו יורק טיימס", לעומת זאת, כלל את הספר בין עשרת ספרי השנה של 2002.
1949 – הישראלים הראשונים, הוצאת דומינו־כתר, תל אביב, 1984
חיילי הרשע – מפקדי מחנות הריכוז, הוצאת דומינו, ירושלים, 1989; 2001
המיליון השביעי: הישראלים והשואה, הוצאת כתר, תל אביב, 1991
ימי הכלניות – ארץ ישראל בתקופת המנדט, הוצאת כתר, תל אביב, 1999
הציונים החדשים (בסדרה: הישראלים, בעריכת גדעון סאמט), הוצאת כתר, תל אביב, 2001
ויזנטל – הביוגרפיה; הוצאת כתר, תל אביב, 2010
מדינה בכל מחיר – סיפור חייו של דוד בן-גוריון, הוצאת כתר, תל אביב, 2018
תום לב או כוונה טובה הוא מצב רוחני ומוסרי של הגינות ויושר, וכן עיקרון בתחום המשפט.
אדם הפועל בתום לב מאמין כי אין בפעולותיו משום פגיעה באדם אחר או בגוף אחר, דבר המשליך לעיתים על אחריותו לפגיעה באדם אחר ולצורך לשפותו בגין נזק כלשהו שנגרם לו בכך.
מושג תום הלב הוא ערך יסוד במשפט העברי.
במשפט העברי נתפס המונח "תום לב" קודם כל כמידה מוסרית, ולא ככלל משפטי שהפרתו מזכה את הצד הנפגע בסעדים משפטיים.
המונח השגור לעניין זה, והנוגע לשימוש לרעה בזכות הוא "מידת סדום", ועקרון השימוש בכלל הוא: "כופין על מידת סדום".
כלומר, מונעים מן האדם לעשות שימוש לרעה בזכות משפטית שבידו.
עקרון תום הלב הוא מושג משמעותי ביותר במשפט הישראלי, ופעמים רבות יש בו כדי לזכות אדם מחבות על פי המשפט הפרטי ולעיתים אף ליצור חובות כלפי אדם הנפגע מהתנהגות שנעשתה שלא בתום לב.
חובת תום הלב מופיעה בחוק החוזים (חלק כללי), ביחד עם הדרישה לדרך מקובלת.
סעיף 39 לחוק קובע כי "בקיום של חיוב הנובע מחוזה יש לנהוג בדרך מקובלת ובתום לב" ואילו סעיף 12(א) לחוק קובע כי "במשא ומתן לקראת כריתתו של חוזה חייב אדם לנהוג בדרך מקובלת ובתום לב".
אך תחולת העיקרון משתרעת מעבר לדיני החוזים.
סעיף 61(ב) לחוק החוזים מחיל את העיקרון "גם על פעולות משפטיות שאינן בבחינת חוזה ועל חיובים שאינם נובעים מחוזה".
בעקבות סעיף זה קבע השופט אהרן ברק כי תום הלב הוא "אחת מאותן דוקטרינות כלליות, החלות בכל תחומי המשפט, היא עקרון תום הלב.
על פיה, כל בעל זכות (במובנה הרחב) צריך להפעיל את זכותו בתום לב.
עיקרון זה - אשר מקורו הפורמלי הוא בהוראות הסעיפים 39ו-61(ב) לחוק החוזים (חלק כללי), התשל"ג-1973 - הוא עקרון "מלכותי"...
הוא קובע אמת מידה אובייקטיבית של התנהגות ראויה במכלול היחסים הבינאישיים"
בעקבות פרשנות זו הרואה בעקרון תום הלב עקרון יסוד במשפט האזרחי בישראל, בתזכיר חוק דיני ממונות, המוצע כקודקס של המשפט האזרחי הישראלי, מופיע תום הלב בעקרונות היסוד.
עיקרון תום הלב הוטמע במפורש או במשתמע בחוקים רבים נוספים, גם מעבר לתחולתו על פי סעיף 61 (ב) לחוק החוזים -
סעיפים 16 ו-11 לחוק המכר המתייחסים לאי-התאמה בממכר.
סעיף 8 לחוק השכירות והשאילה המטיל חובת גילוי על המשכיר של אי התאמות במושכר ביחס לתיאור המושכר בחוזה
סעיף 8 לחוק השליחות מחייב את השלוח לגלות את כל הידיעות הקשורות בשליחות
סעיף 16 לחוק ניירות ערך המחייב גילוי בתשקיף ומפרט את כל הפעילויות העסקיות של החברה
סעיף 2 לחוק מכר דירות המחייב את הקבלן לצרף מפרט ; ס' 8א לחוק המתווכים מחייב את המתווך לגלות ללקוח את כל הפרטים הקשורים לתיווך.
סעיף 4 לחוק הגנת הצרכן מחייב לגלות לצרכן פגמים מהותיים.
הדרישה לתום הלב בסעיפים 12 ו-39 לחוק החוזים, פורשה כדרישה לתום לב אובייקטיבי.
לפיכך, טענתו של אדם שהוא האמין שהתנהגותו היא תקינה לא תהווה הגנה ואם בחינה אובייקטיבית של ההתנהגות תקבע שהיא לא הייתה כזו.
תום הלב מהווה מושג שסתום במשפט הישראלי וככזה פרשנותו גמישה יחסית.
בפסק דין רוקר נגד סלומון, הגדיר נשיא בית המשפט העליון אהרן ברק את עיקרון זה כמצב שבו "אדם לאדם - לא זאב, ולא מלאך; אדם לאדם - אדם".
הסוגיות הנובעות מהחלתו של עקרון תום הלב
אחת הבעיות בהחלה גורפת של עקרון תום הלב במשפט בישראל היא שהעיקרון עמום ועלול לפגוע בוודאות המשפטית וברצונם החופשי של צדדים היוצרים ביניהם יחסים משפטיים.
לדוגמה, אדם שמנהל משא ומתן לקראת כריתתו של חוזה אינו יודע בזמן ניהול המשא ומתן מהן הדרכים הכשרות לביצועו.
במצב זה, בית המשפט יתקשה לבחון אם התנהלותו של האיש הייתה נגועה בחוסר תום לב או לא.
הסיבה לאי הוודאות נעוצה בהגדרתו הסובייקטיבית של אדם איזה מעשה נעשה בתום לב או בחוסר תום לא.
במדיניות משפטית לא רצוי לבחון את תום הלב באופן סובייקטיבי ולכן נקבעים מבחנים אובייקטיביים למרות הקשיים המתעוררים מכך.
דוגמה נוספת - החלתו של עקרון תום הלב בסדר הדין שמשתייך מעצם טיבו וטבעו לפרוצדורה נוקשה, יוצרת מתח ממשי בין עניינים שאמורים להיות חד משמעיים ובין תום הלב שמהווה מושג הפתוח לפרשנות.
חוסר תום לב הוא צורה מתמשכת של הונאה (Deception) הכרוכה בהעמדת פנים שהאדם פועל מתוך תחושה מסוימת, תוך כדי שהוא פועל תחת השפעה של תחושה אחרת לחלוטין.
חוסר תום לב עלול להיות כרוך בהונאה מכוונת של אחרים או בהונאה עצמית (Self-deception).
בפילוסופיה של האקזיסטנציאליזם, חוסר תום לב (mauvaise foi) הוא תופעה פסיכולוגית, המתייחסת למצב עניינים שבו אנשים פועלים באופן לא אותנטי, כאשר הם נכנעים ללחצי החברה לאמץ ערכים כוזבים, שאינם תואמים את הערכים האותנטיים שלהם, ומכחישים את החירות הפנימית המולדת שלהם, כבני אדם חיים וחושבים.
המושג חוסר תום לב באקזיסטנציאליזם קשור גם למושגים הפילוסופיים: הונאה עצמית (Self-deception) וטינה (Ressentiment).
תום סויר הייתה סדרת אנימה יפנית בת 49 פרקים שהופקה לטלוויזיה בשנת 1980 בהשראת הספר "הרפתקאותיו של תום סויר" מאת מארק טוויין.
בישראל הסדרה שודרה בערוץ 2 ושודרה בשידורים חוזרים בערוץ ג'וניור משנת 2005 עד 2015. פרקים 1-26 שודרו בשנת 1992 בבימויו של אשי מילוא ופרקים 27–49 שודרו בשנת 1999 בבימויה של רונית טיאר רז.
את שיר הפתיחה בישראל מבצע מוטי דיכנה.
תום סויר הוא נער צעיר הגדל לאורך נהר המיסיסיפי באמצע המאה ה-19. יחד עם חברו האקלברי פין, הוא מבלה את זמנו בהברזה מבית הספר, בדיג, בטיפוס על עצים ובחיפוש אחר הרפתקאות.
תום סויר (שי זורניצר, טל מוסרי, אלי לולאי) - נער מצחיק ושובב, אח של סיד, החבר הטוב ביותר של האק, מאוהב בבקי ונהיה חבר שלה.
לרוב מקבל הצלפות נוהג לעצבן את דודתו פולי.
סיד (שי זורניצר, טל מוסרי, ניר טרטר) - נער טוב, לא עושה שטויות.
אח של תום, תלמיד חרוץ, נוהג לקום כשתום יוצא בלילה.
האקלברי פין (יוסי מאיר, ניר טרטר) - גר בבית על העץ, אביו שיכור.
נוהגים לכנות את האק מופרע ופרחח אך תום לא חושב כך.
מעיר את תום בכך שעושה יללות של חתול.
'דודה פולי (כרמית בן ישראל, הגר פורת) - אישה זקנה שמגדלת את תום וסיד.
כועסת על תום ולא מרשה לו כלום, לא אוהבת שהוא משחק עם האק.
מרי (כרמית בן ישראל) - עוזרת במרפאה, דודתו של תום, מגינה עליו שדודה פולי צועקת עליו ומענישה אותו.
בקי (כרמית בן ישראל, יעל ורדימון) - נערה חמודה ומתוקה הילדה שבה מאוהב תום.
ג'ים (איתי ברנע) - עוזר הבית של דודה פולי, עוזר לתום שהוא מסתבך.
מאף פוטר (ניר רז, איתי ברנע, יובל לירון) - שיכור, אוהב את תום והאק ומספר להם סיפורים נוהג לשתות בבר עם ג'ו האינדיאני.
מר דובינס (יואב צפיר) - המורה של תום, לא אוהב אותו ומצליף בו.
התגלה לתום והאק שיש לו פאה.
תום והכיתה שלו נוקמים בו עם מלכודת שהכינו לו.
שריף קולינס (איתי ברנע) - שריף של העיירה בעל מבטא אמריקאי, חוקר בעיות עד הסוף בעל עוזר בשם פרץ.
ארתור (יובל לירון) - חייל בחייל האוויר, התרסק עם הכדור פורח שלו וישן אצל תום וסיד וטס איתם מבלי רצונו בכדור הפורח.
ברגע שתום הפליל אותו, ג'ו נמלט מבית המשפט למקום מסתור.
לאחר כמה חודשים חזר בתחפושת בשביל להחביא אוצר שמצא יחד עם עוזרו גיל.
תום והאק ראו אותו והם סיפרו לשריף.
שתום ובקי היו במערה ראו את ג'ו, בקי התעלפה ותום ניסה להבריח אותו כי הוא חשב שהוא יהרוג אותו.
ג'ו לא ברח רק אמר שתום יעזור לו אחרי כל הצרות שגרם לו.
באותו רגע בא השריף ואיים על ג'ו שאם הוא יזוז הוא יירה בו בתגובה ג'ו זרק סכין קרוב לשריף וכמעט הסכין פגעה בו והוא ברח.
המשפט האחרון שג'ו אמר הוא:"אתה לא תמצא אותי אני לא מתכוון להירקב בשום בית כלא אתה לא תתפוס אותי פה".
ובאותו רגע שומעים צעקה לאחר שג'ו נפל לתוך נקיק ומת.
סוחר התרופות (יובל לירון) - סוחר תרופות תחמן שמטרתו למכור תרופות שכביכול מונעות מחלות שונות ומעניקות חיים ארוכים.
בסוף התברר כתחמן משום שהתרופות לא באמת עזרו.
ככל הנראה נרצח על ידי ג'ו האינדיאני מסיבה שאינה בדיוק ידועה.
גיל (איתי ברנע, ניר רז) עוזר לג'ו להחביא את האוצרות ומקבל על זה כסף נרצח על ידי ג'ו מסיבה לא ידועה.
(ככל הנראה ג'ו לא רצה לשלם לו).
אבא של האק (ניר רז)- האבא הרע של האק כשהיה ילד קטן אבא שלו תמיד הצליף בו הוא מחפש את האק אך לא מצליח שהתייאש מחיפוש הללו הלך מסט פטרסבורג.
שיכור מאוד כמעט תפס את האק אך לא ראה אותו.
תום לוי (8 בדצמבר 1935 – 29 בספטמבר 2025) היה פרופסור בחוג לאמנות התיאטרון באוניברסיטת תל אביב, במאי, מתרגם, מורה לבימוי, למשחק ולכתיבה דרמטית.
תום לוי נולד לד"ר רודולף, מורה לפיזיקה ולמתמטיקה, ולמינה לבית פולפרמן, ציירת ומורה לאמנות, בברלין בירת גרמניה.
אביו ניגן כתחביב, בתזמורת היידישער קולטורבונד בברלין.
היה נגן טובה, טרומבון, כלי הקשה וקונטרבס.
אביו זכה לאשרת עלייה לארץ ישראל כנגן ב ובעקבותיו עלו ב-1938 גם האם והבן.
הוא היה בעל תואר ראשון מן החוג לאמנות התיאטרון באוניברסיטת תל אביב, תואר שני בבימוי מאוניברסיטת ייל בארצות הברית ודוקטורט מאוניברסיטת ניו יורק.
ביים תסכיתים בקול ישראל ובגלי צה"ל.
היה המנהל האמנותי של תיאטרון בית ליסין (1986)
היה המנהל האמנותי של פסטיבל עכו לתיאטרון ישראלי אחר בשנים 1984–1985.
היה ראש החוג לאמנות התיאטרון באוניברסיטת תל אביב בשנים 1990–1994 ובשנים 1996–2000.
ביים הפקות סטודנטים בחוג לאמנות התיאטרון באוניברסיטת תל אביב, בבית הספר לאמנויות הבמה בסמינר הקיבוצים ובבית הספר לאמנויות הבמה, בית צבי ברמת גן.
פסטיבל עכו לתיאטרון ישראלי אחר
1973 – "אנשים קשים", מאת יוסף בר-יוסף, בתיאטרון חיפה וב Teatro Santa Rosa, Rio De Janeiro.
1974 – "חתונה", מאת יוסף בר-יוסף בתיאטרון הבימה.
1975 – השיבה מאת מרים קיני, בתיאטרון באר שבע.
ערב זיכרון ללודוויג ואן ריצ'י, מאת ערן פרייס, באוניברסיטת תל אביב ובבימת הקיבוץ.
אנדורה, מאת מקס פריש, בתיאטרון באר שבע.
1976 – "אחת, שתים, שלוש: צ'כוב", מאת אנטון צ'כוב, תיאטרון באר שבע.
תיבת נוח, מאת דניאל הורוביץ ומיכאל פלנדרס, באוניברסיטת תל אביב.
קורצ'אק והילדים, מאת ארווין סילוואנוס, בתיאטרון צוותא תל אביב.
1979 – "חיבוק", מאת ישראל המאירי, במת החזרות תיאטרון הקאמרי.
1980 – "נופש רווקים", מאת ערן פרייס, בימת הקיבוץ.
1981 – "אבל מי אמר לו להסתובב", מאת נתן זך וורד שילוני באוניברסיטת תל אביב.
תמונות ציד מבוואריה התחתית, מאת מרטין שפר, באוניברסיטת תל אביב.
כמו כדור בראש, מאת מרים קיני, צוותא תל אביב.
1982 – "שלוש אחיות", מאת אנטון צ'כוב, בסמינר הקיבוצים.
העקדה, מאת עירא דביר, בתיאטרון חיפה (קריאה מבוימת).
1983 – "דון ז'ואן חוזר מהמלחמה", מאת אדן פון הורבאט, בבית הספר לאמנויות הבמה בית צבי.
אימתו ומצוקתו של הרייך השלישי, מאת ברטולט ברכט, באוניברסיטת תל אביב.
רק אתמול נולדה, מאת גארסון קאנין, בבית צבי.
ומה היה אומר החבר ברכט, מאת ברטולט ברכט (קולאז'), תיאטרון בית ליסין.
כמו כדור בראש (Like a Bullet in the Head), מאת מרים קיני, בפסטיבל אדינבורו.
1984 – "ברכה", מאת מוטי בהרב, תיאטרון באר שבע.
יובל, מאת ג'ורג' טבורי, בתיאטרון החאן.
מכתבים הביתה, מאת סילביה פלאת', בבית ציוני אמריקה תל אביב.
1985 – "הפי אנד", מאת ברטולט ברכט וקורט וייל, באוניברסיטת תל אביב.
רצח האחות ג'ורג, מאת פרנק מרקוס, באוניברסיטת תל אביב.
1986 – "אורפאוס", מאת פטר גריינר, אוניברסיטת תל אביב.
1987 – "בבתא", מאת מרים קיני, התיאטרון הלאומי הבימה.
1988 – "היי טיריליי", ערב שירי תיאטרון, באוניברסיטת תל אביב.
חי, מאת יוסי סיאס, פסטיבל עכו.
צ'רלי קצ'רלי, מאת דניאל הורוביץ, אוניברסיטת תל אביב.
1990 – "כך עושות כולן", מאת מוצרט, האקדמיה למוזיקה תל אביב.
1991 – "ציריך עיר מפלט", קולאז' דרמטי, אוניברסיטת תל אביב
1992 – "איש למאנשה", מאתדייל ואסרמן ומיטש ליי, באוניברסיטת תל אביב.
1993 – "אדם נטו" (שירי מחזמר), אוניברסיטת תל אביב בפסטיבל תיאטרונטו.
1995 – "זר אבל בבית: קורט וייל באמריקה" (קולאז'), אוניברסיטת תל אביב.
1996 – "ליל העשרים" – יהושע סובול (בגרמנית), אוניברסיטת קונסטאנץ.
1997 – "קורט ווייל בגלות" (קולאז' דרמטי מוזיקלי בגרמנית), בקונסטאנץ.
המנהיג (קולאז' דרמטי מוזיקלי), באוניברסיטת תל אביב.
1948 מאת גבריאל בן-שמחון, אוניברסיטת תל אביב
1998 – "משפט בישראל" (קולאז' ספרותי), באוניברסיטת קלן ובאוניברסיטת תל אביב.
2000 – "אלאונור מאקוויטניה", מאת רימונה פרקש, באוניברסיטת תל אביב.
2003 – "שיקול מוטעה", מאת רון ישועה, תיאטרון בית ליסין.
2004 – "מברלין לתל אביב", קברט הייקים, בכנס הייקים משכנות שאננים ירושלים.
2005 – "מהומה בטהיטי", מאת ליאונרד ברנשטיין + הטלפון, מאת ג'אן קרלו מנוטי.
2007 – "אנו באנו ארצה", קברט היקים II, בצוותא תל אביב.
נערת המשי המלאכותי, מאת אירמגארד קווין, צוותא.
ברטולט ברכט – אימתו ומצוקתו של הרייך השלישי, הפי אנד, תופים בלילה.
אינגה דויטשקרון – מהיום קוראים של שרה.
אדן פון הורבאט – דון ז'ואן חוזר מהמלחמה.
פולקר לודוויג – מסיבה אצל פאפאדאקיס.
אירמגארד קווין – נערת המשי המלאכותי.
ארתור שניצלר – פרופסור ברנרדי.
מרטין שפר – תמונות ציד מבוואריה תחתית.
דייל ואסרמן וג'ו דאריון – איש למנשה
יו ווילר וריצ'רד וילבור – קנדיד
הכללית, את הדרמה – עוולה, מאת יוסף חיים ברנר בעיבוד חנה בן ארי.
תום לוי ביים את השחקנים ואילו פול סלינג'ר השתתף בבימוי הטלוויזיוני.
תום מנשרוב (נולד ב-15 באפריל 1987) הוא כדורגלן עבר ישראלי, ששיחק בעמדת הקשר.
מנשרוב גדל במחלקת הנוער של מכבי תל אביב והיה קפטן קבוצת הנוער.
ב-2010 עלה לקבוצת הבוגרים של המועדון, ומשחקו הראשון היה ב-5 באוגוסט 2006 נגד הפועל פתח תקווה במסגרת גביע הטוטו.
בדצמבר 2006 הושאל להפועל פתח תקווה עד סיום העונה.
ב-2007 הושאל לעונה אחת להפועל ניר רמת השרון מהליגה הלאומית ובמדיה שיחק ברוב משחקי הקבוצה.
בסיום העונה חזר למכבי תל אביב ולא הצליח למצוא את מקומו בסגל הקבוצה, והופיע רק במשחקי גביע הטוטו ובמשחק ליגה אחד.
בינואר 2010 הושאל שוב להפועל ניר רמת השרון עד סוף העונה.
ב-2010 חתם מנשרוב בסלביה סופיה מליגת העל הבולגרית, ולמרות עונה מאכזבת בליגה, הגיע עם הקבוצה לגמר הגביע הבולגרי נגד צסק"א סופיה.
בתום העונה נרכש בחזרה על ידי מכבי תל אביב וחתם לשלוש שנים, אך שוב לא הצליח למצוא את מקומו בקבוצה ובסוף העונה חזר להפועל ניר רמת השרון, שם שיחק שתי עונות ולאחריהן פרש ממשחק.
מנשרוב שיחק בנבחרות הצעירות של ישראל, כולל שתי הופעות בנבחרת הצעירה.
תום שוורצברג (נולד ב-24 באפריל 1982) הוא שחקן, במאי ומדבב ישראלי.
מכהן כמנהל אמנותי של התיאטרון לילדים ולנוער באר שבע יחד עם אחיו יהונתן שוורצברג.
למד בתיכון עירוני ד' ובהמשך למד בימוי בסמינר הקיבוצים.
שיחק ב-2007 בסדרה הנוער "הנפילים" בתפקיד עמית בכר, נפיל המסוגל להקפיא שחשבו שהוא טוב אבל התברר כנבל.
בשנת 2010 שיחק בסרט הקצר "כבוד אחרון" של הבמאי עמרי שנהר, לצד שראל פיטרמן ושי אביבי.
תום דיבב בכל מיני סדרות וסרטים החל מ-2002 אחרי אביו צביקה שוורצברג, ביניהם דרגון בול Z, טוטלי ספייס, צבי הנינג'ה, גלקטיק פוטבול, חברים בחווה, בית הספר לקיסר המתחיל, קאמפ רוק 2: הג'אם האחרון, מגה-מוח, וסיפורי נרניה: המסע בדורך השחר.
תום הוא הבן של השחקן והמדבב צביקה שוורצברג.
יש לו עוד אח צעיר ממנו ב-3 שנים, יהונתן, גם הוא שחקן ומדבב.
ליגת הצדק - הדור הבא: קאלאדור - אקווהלאד
בן 10 אומניברס: ארבע-זרועות / דמויות שונות
בן 10 וג'נרטור רקס - האיחוד: ארבע-זרועות
בן 10 - חייזר תחת התקפה: ארבע-זרועות
מראה מראה – הסיפור האמיתי: צ'אקלס
בן 10: החייזרים החדשים: ארבע-זרועות / קופר / מקס טניסון הצעיר
כיפה אדומה סוגרת חשבון: אבן
ג'וני טסט: גיל נקסדור / מיטשל "באמפר" רנדלס / פרופסור סלופסינק / דמויות שונות
עף על הקרנף: דמויות שונות
סיפורי נרניה: המסע בדורך השחר: דמויות שונות
דרגון בול Z: דמויות שונות
תום קרמר (נולד בשנת 1994), הוא אלוף ישראל בשחייה.
בעל מדליית ארד מאליפות אירופה בשחייה לנוער (2011) ובעל מדליית ארד מאליפות המכללות (NCAA) בארצות הברית (2013).
קרמר נולד וגדל בארצות הברית.
הוא החל להתאמן בשחייה בגיל 8. בארצות הברית הוא התאמן בקבוצת פיק סווימינג, בסרטוגה, קליפורניה בהדרכתה של אבי ליו ובישראל שייך לקבוצת השחייה של מכבי קריית ביאליק ומתאמן בהדרכתו של ערן גורל.
בהמשך למד ושחה באוניברסיטת סטנפורד.
באליפות ישראל בשחייה שנערכה במכון וינגייט ביולי 2010 זכה קרמר ב-7 מדליות, מדליית זהב, 3 מדליות כסף ו-3 מדליות ארד.
מדליית זהב במשחה שליחים 4x100 מטר בתוצאה של 3:28.96 דקות.
באליפות אירופה בשחייה לנוער שנערכה בבלגרד, סרביה ביולי 2011 זכה קרמר במדליית ארד במשחה ל-200 מטר פרפר בשיא ישראלי חדש לגילאי 17, 2:00.52 דקות.
נוסף לכך, הוא סיים במקום עשירי במשחה ל-200 מטר חופשי בתוצאה של 1:51.94 דקות.
באליפות ישראל בשחייה שנערכה במכון וינגייט בתחילת אוגוסט אותה שנה זכה קרמר ב-5 מדליות, שתי מדליות כסף אישיות ושלוש מדליות ארד קבוצתיות.
מדליות כסף במשחה ל-100 מטר פרפר בשיא ישראלי חדש לגילאי 17 של 54.67 שניות, אחרי אלון מנדל (54.20 שניות) ולפני יעקב טומרקין ממכבי אשדוד (55.00 שניות) ובמשחה ל-200 מטר פרפר בתוצאה של 2:01.19 דקות, אחרי גל נבו (1:59.66 דקות) ולפני אבי כהן (2:01.19 דקות).
מדליות ארד במשחה שליחים 4x100 מטר חופשי בתוצאה של 3:27.39 דקות, במשחה שליחים 4x200 מטר חופשי בתוצאה של 7:44.81 דקות ובמשחה שליחים 4x100 מטר מעורב בתוצאה של 3:48.86 דקות.
נוסף לכך, הוא סיים במקום חמישי במשחה ל-200 מטר מעורב אישי בתוצאה של 2:06.33 דקות ובמקום שישי במשחה ל-200 מטר חופשי בתוצאה של 1:53.59 דקות.
באליפות החורף של ארצות הברית בשחייה שנערכה באטלנטה, ג'ורג'יה בדצמבר 2011 סיים קרמר במקום שביעי במשחה ל-200 מטר פרפר בתוצאה של 2:01.42 דקות, במקום 13 במשחה ל-200 מטר מעורב אישי בשיא ישראלי חדש לגילאי 18-17, 2:02.89 דקות ובמקום 21 במשחה ל-100 מטר פרפר שיאי אישי חדש של 54.61 שניות.
בתחרות גראנד פרי שנערכה בקולומבוס, אוהיו במרץ 2012 זכה קרמר במדליית כסף במשחה ל-200 מטר פרפר בשיא אישי חדש של 1:58.34 דקות, אחרי מייקל פלפס מארצות הברית (1:55.32 דקות).
בשל הישגו ב-200 פרפר זומן קרמר על ידי פינ"א להשתתף באולימפיאדת לונדון (2012), אך לא עמד בקריטריון הישראלי להשתתפות.
באליפות אירופה לנוער ביולי אותה שנה השתתף קרמר כשחיין הראשון של נבחרת ישראל בשליחים 4X100 מטר חופשי.
הוא קבע שיא אישי של 50.87 שניות, והנבחרת סיימה במקום הרביעי בשיא ישראלי 3:22.03 דקות, 7 מאיות אחרי פולין שסיימה שלישית.
נוסף לכך, הוא סיים במקום תשיעי במשחה ל-200 יארד מעורב אישי לאחר שניצח את גמר ב' בתוצאה של 1:43.15 דקות.
באליפות אירופה שנערכה בברלין גרמניה באוגוסט 2014 סיים קרמר במקום 22 במשחה ל-200 מטר חופשי בתוצאה של 1:49.46 דקות, במקום 25 במשחה ל-200 מטר פרפר בתוצאה של 2:01.07 דקות ופעמיים במקום 35 במשחה ל-50 מטר פרפר בתוצאה של 24.54 שניות ובמשחה ל-100 מטר פרפר בתוצאה של 54.04 שניות.
קרמר היה שותף לרביעיית השליחים 4x100 מטר חופשי ביחד עם דוד גמבורג, נמרוד שפירא בר אור ולירן קונובלוב שסיימה במקום שישי בשיא ישראלי חדש של 3:18.43 דקות, וקבע כשחיין שני ב"זינוק שליחים" תוצאה של 49.66 שניות.
נוסף לכך, הוא סיים במקום 11 במשחה שליחים 4x100 מטר מעורב ביחד עם דוד גמבורג, ירון שגלוב ולירן קונובלוב בתוצאה של 3:40.72 דקות.
כשחיין שלישי הוא קבע בסגנון הפרפר ב"זינוק שליחים" תוצאה של 53.61 שניות.
תום שובל (נולד ב-8 בספטמבר 1981) הוא תסריטאי ובמאי קולנוע ישראלי.
תום שובל נולד לשרית ויצחק (איקי) שובל בפתח תקווה ובה גדל.
למד במגמת הקולנוע של תיכון עירוני א', תל אביב, אותה סיים בהצטיינות.
בשנת 1995, בהיותו נער, השתתף בתוכנית זאפ לראשון וראיין את איגי וקסמן יחד עם נועה קולר.
בצה"ל שירת ביחידת ההסרטה של מז"י (מפקדת זרוע היבשה) ושימש כמפקד בקורס וידאו של צה"ל.
בתקופת שירותו הצבאי ייסד יחד עם חמישה חברים במאים בני גילו (אדם סנדרסון, יהושע סימון, מיכאל הנגבי, דניאל אדר ואורן שי) את קבוצת "באבון" – קבוצת יוצרים העושה סרטים באופן עצמאי וללא תמיכה ממסדית.
הם קיבצו סרטים קצרים שעשו והקרינו אותם בסינמטק תל אביב.
אחד מהסרטים הקצרים היה "ואן גוך בתל אביב" (16 דקות), בבימויו של שובל.
בנוסף לכך ביים וידאו קליפים רבים וזוכי פרסים, ביניהם ללהקת מוניקה סקס, לג'ירפות ועוד.
נבחר כאחד היוצרים המבטיחים של הקולנוע הישראלי על ידי ועדה מיוחדת של סינמטק חולון (2008) וכן על ידי עיתון "הארץ".
שובל נרשם ללימודים בבית הספר סם שפיגל לקולנוע ולטלוויזיה.
למד חמש שנים וסיים בהצטיינות יתרה.
במהלך לימודיו ביים שני סרטים קצרים: "הלב הרעב" וסרט הגמר שלו "פתח תקווה".
שניהם השתתפו בפסטיבלים רבים וזכו בפרסים.
לאחר סיום לימודיו בסם שפיגל, החל לעבוד על סרטו העלילתי הראשון באורך מלא, "הנוער".
הסרט הוא קופרודוקציה ישראלית-גרמנית ובתמיכת קרן יהושע רבינוביץ לאמנויות - פרויקט קולנוע, יונייטד קינג וערוץ ארטה.
הקרנת הבכורה של הסרט הייתה ב-10 בפברואר 2013 בפסטיבל הסרטים הבינלאומי בברלין.
בתפקידים הראשיים משחקים התאומים דויד ואיתן קוניו.
דויד נחטף לעזה בשבעה באוקטובר מקיבוץ ניר עוז יחד עם אשתו ושתי בנותיו.
שובל מלמד בימוי עלילתי בבית הספר סם שפיגל לקולנוע ולטלוויזיה שבו גם למד ובמחלקה לאומנויות המסך בבצלאל.
הוא כותב-שותף של התסריט עם הבמאים מיכל ברזיס ועודד בן נון לסרט "איה" (40 דקות) בכיכובה של שרה אדלר.
הסרט הוקרן בהקרנות מסחריות בקולנוע לב בשנת 2012.
יוצר וכותב במשותף עם דני רוזנברג של הסדרה "ג'וני ואבירי הגליל" (2015) ל-YES.
בנוסף שימש כתסריטאי באופרת הסבון "בובות" ב-HOT.
כתב על קולנוע במקומון "העיר" ובכתב העת "מטעם" - כתב עת לספרות ומחשבה רדיקלית.
כותב ברבעון "סינמטק" וכן מכותבי ועורכי העיתון "מערבון", כתב עת לקולנוע בהוצאת האקדמיה החופשית.
כותב לכתב העת המקוון "תקריב" וכן במגזין "טיים אאוט תל אביב".
שובל הוא הישראלי הראשון שנבחר למיזם האמנות של חברת רולקס בשבע שנות פעילותו (ב-2014).
המיזם שם לעצמו למטרה לאפשר דיאלוג מקצועי ואמנותי של אמנים מבטיחים עם אמנים מנוסים ובעלי שם בתחומם, ובכך להנציח מסורת רבת שנים של אמן ובן טיפוחים.
לכל מחזור נבחרים שמונה אמנים בתחילת דרכם, מתחומי אמנות שונים ומכל רחבי תבל, על ידי צוות יועצים מקצועי.
המנטור של שובל בתוכנית היה הבמאי אלחנדרו גונסלס איניאריטו.
סרטו השני באורך מלא הסירו דאגה מלבכם זכה בפרס הסרט הישראלי העלילתי הטוב ביותר פסטיבל הקולנוע ירושלים 2021. את התסריט לסרט כתב שובל יחד עם אחיו דן שובל.
מאחורי הסרט יש רשימה ארוכה של מפיקים, ביניהם גונסלס איניאריטו ובמאי הסרט הארטיסט מישל חזנוויצ'וס.
כוכבת הסרט "הארטיסט", ברניס בז'ו, משחקת בסרט בתפקיד הראשי.
בשנת 2021 יצר וביים את הסדרה "הד קולך" עבור תאגיד השידור הישראלי כאן 11.
בשנת 2025 יצר את הסרט מכתב לדויד.
מכתב קולנועי של היוצר, לדויד קוניו, ששיחק בסרטו "הנוער" ונחטף בשבעה באוקטובר לעזה.
דויד ואחיו התאום איתן שיחקו בתפקידים הראשיים בסרט הנוער.
הסרט הציג את הקשר החזק והבלתי אמצעי בין שני אחים, ובמרכזו אף עמדה חטיפה.
שובל חוזר לסרט ההוא, אל חומרי הגלם שלו, אל התיעוד מאחורי הקלעים שלא נערך, לאודישנים ולטסטים.
הוא מרכיב אותם מחדש ליצירה דוקומנטרית ייחודית שהיא מכתב אישי אבל גם תמונה קרועה, רבת רבדים וכואבת, של המציאות החדשה בקיבוץ החרב בצל מלחמה, ועל חבריו, שרבים מהם נרצחו או נחטפו.
זהו מסע ויזואלי צורב על מה שהיה ולא יהיה, על אחים תאומים שהמציאות הפרידה ביניהם באכזריות, ועל הקשר הבלתי נתפס שבין המציאות לקולנוע, בין החיים לזיכרון.
הסרט זכה בפרס אופיר בקטגוריית הסרט התיעודי הארוך הטוב ביותר לשנת 2025.
ב-2025 השתתף בכתיבת התסריט לסרט "שפה זרה".
נבחר כאחד מ-20 הסרטים המובילים בבית הספר סם שפיגל לקולנוע ולטלוויזיה.
השתתף בפסטיבל Clermmond Ferrand שבצרפת.
הפסטיבל הבינלאומי לסרטי סטודנטים - תחרות בינלאומית 2008
ובעוד עשרות פסטיבלים ברחבי העולם
זוכה פרס הסרט הטוב ביותר פסטיבל Lucania איטליה 2008.
זוכה פרס הסרט הטוב ביותר פסטיבל אילת 2008. 2005 הלב הרעב (12 דק', 16 מ"מ) נעשה במסגרת בית הספר לקולנוע ולטלוויזיה סם שפיגל ירושלים זוכה פרס התסריט הקצר קרן מיקי אלבין.
השתתף בתחרות וולג'ין פסטיבל הקולנוע ירושלים 2005
הסרט זכה בפרס הראשון בקטגוריית סרטי סטודנטים ובפרס היוצר המבטיח
בפסטיבל המפטונס הבינלאומי בניו- יורק 2006. 2002 ואן גוך בתל אביב (16 דק').
השתתף בפסטיבל קולנוע ישראלי בפריז ISRATIM 2003.
תום חָגִי (נולד ב-6 באוקטובר 1983) הוא שחקן ישראלי.
זוכה פרס התיאטרון הישראלי בשנת 2013.
בראיון סיפר שהוא נולד עם שפה שסועה.
הוא למד במוסד החינוכי מבואות עירון במגמת תיאטרון.
בצבא שירת כלוחם בגדוד 50 של חטיבת הנח"ל.
עם שחרורו עבר להתגורר בתל אביב.
בשנים 2008–2011 למד משחק בסטודיו לאמנויות התיאטרון של יורם לווינשטיין.
ב-2010 בעודו סטודנט שיחק במחזה "עמק המוות" יחד עם רונה-לי שמעון.
את הקריירה הטלוויזיונית החל בשנת 2011 כשגילם את יעקב מזוז, בחור ישיבה החוקר את מותו של שותפו לחדר בסדרה "אורים ותומים".
באותה שנה התפרסם גם כ"ריקו" בסדרה "אחת אפס אפס" ששודרה בערוץ 10. בשנת 2012 השתתף בתפקיד יונתן אבידור בסדרה "תא גורדין" אשר שודרה לראשונה בערוץ yes Drama HD.
ב-2012 שיחק בתפקיד ראשי בסרט גמר "חזרה" של הבמאי שי לוי.
הסרט היה מועמד בתחרות שבוע הביקורת בפסטיבל קאן.
בשנת 2012 החל להופיע בתיאטרון באר שבע.
הוא השתתף במחזה "חיי גלילאו" מאת ברטולט ברכט בבימויו של עידו ריקלין.
חגי גילם את אנדריאה סארטי והיה מועמד לפרס השחקן המבטיח בטקס פרס התיאטרון הישראלי.
ב-2013 זכה בפרס התיאטרון הישראלי על תפקידו כארנולד אפשטיין בהצגה "טירונות בלוז", בתיאטרון באר שבע.
ב-2014 שיחק בתפקיד אוסוולד במחזה "רוחות" מאת הנריק איבסן, בבימויו של עידו ריקלין, כמייקל הארט ב"הצעה מגונה" וב"רומיאו ויוליה" בתפקיד מרקוציו.
בשנת 2015 שיחק במחזה גרין מייל, עיבוד של הבמאי עירד רובינשטיין ב-2016 שיחק כלאונרדו, אשר נלחם עם גבר נוסף (תום אבני) על בחורה (אביגיל הררי) בהצגה "חתונת הדמים".
ב-2017 הופיע בתפקיד ראשי בהצגה "עפיפונים" כלודוביק, בן איכרים מנורמנדי.
ב-2014 שיחק בסרטו של ניר ברגמן "יונה" בתפקיד טדיאוש, המאהב של יונה וולך (נעמי לבוב).
ב-2015 גילם את סופרמן, מוכר ספרים בחנות של שירלי באומן (יערה פלציג) בסדרה "משפחה טובה".
ב-2016 גילם את אמנון, ילד לוקה שכלית החשוד ברצח ילד, בסדרה "מלאך של אמא", יחד עם לירית בלבן ודביר בנדק.
בנוסף שיחק בתפקיד קצין בסרטו של נוני גפן, "הכל שבור ורוקד".
ב-2017 גילם את אודי בן עטר, בנו של ראש משפחת הפשע ועבריין אלים בעצמו בסדרה "כבודו" ששודרה ב-yes.
החל מ-2017 הוא מופיע בתיאטרון בית לסין.
ב-2017 גילם את מוטקה, גיבור המחזה "מלך הכלבים", תפקיד עליו היה מועמד לפרס התיאטרון הישראלי ב-2018. הוא גילם את עופר במחזה "היורשת" מאת גורן אגמון ואת יעקב מרקוביץ' במחזה "לילה אחד, מרקוביץ" יחד עם אגם רודברג.
ב-2019 גילם את אוורט במחזה "שיעור ריקוד" מאת מארק סנט ג'רמן.
במחזה גילם דמות על הספקטרום האוטיסטי, אשר מעוניין ללמוד לרקוד כדי להתגבר על ביישנותו.
ב-2022 שיחק את דמותו של לארטס במחזה "המלט" וב-2023 החל לשחק בהצגה הדה גאבלר כיורגן טסמן.
עוד באותה שנה שיחק במחזה "הורים איומים" של ז'אן קוקטו, בתפקיד מישל.
ב-2020 השתתף בתפקיד אורח בעונה השנייה של סדרת הטלוויזיה "תאג"ד", בה גילם את אחד מקבוצת נטורי קרתא.
ב-2021 החל לשחק בסדרה "מלכת היופי של ירושלים" כאפרים, אחיה הקטן של רוזה (הילה סעדה), שמתגייס לאצ"ל.
ב-2024 כיכב בסרט "עשרה חודשים: נפלאות האילוזיה" על היריון מדומה כבעלה של שירי גדני.
הוא השתתף בסרט השואה "יוני אפס" של ג'ייק פאלטרו ובסרט "טור פרידה" של רוני ניניו.
ב-2025 התחיל לשחק את ברנז'ה בהצגה קרנפים בבימויו של יאיר שרמן שהועלתה בתיאטרון בית ליסין.
ניהל זוגיות במשך חמש שנים עם השחקנית דנה מיינרט.
החל מ-2020 נמצא בזוגיות עם השחקנית אלי סטין.
שנהמחזהתפקידתיאטרון2012חיי גלילאואנדריאה סארטיתיאטרון באר שבע2014רוחותאוסוולדהצעה מגונהמייקל הארטרומיאו ויוליהמרקוציוטירונות בלוזארנולד אפשטיין2015גרין מייל"בילי הפרא" וורטון2016חתונת הדמיםלאונרדו2017עפיפוניםלודומלך הכלביםמוטקהתיאטרון בית לסין2018היורשתעופרלילה אחד, מרקוביץיעקב מרקוביץ'2019שיעור ריקודאוורט2022המלטלארטס2023הדה גאבלריורגן טסמןהורים איומיםמישל2024אנטיגונההימוןבין קודש לחולוןבינג'יצלצול שלישי2025קרנפיםברנז'ה
שנהסדרהדמותתפקידהערות2011אורים ותומיםיעקב מזוזyesאחת אפס אפסריקוערוץ 102012תא גורדיןיונתן אבידורyes7 פרקיםהמגפהדני2015משפחה טובהסופרמן2016מלאך של אמאאמנוןyes10 פרקים2017כבודואודי בן עטר20 פרקים2018ככה זהמלצר2020תאג"דיוחאי5 פרקיםשעת נעילהשנדורי2021–2023מלכת היופי של ירושליםאפרים סיטון23 פרקים2022אינפינטיברגר5 פרקים
שנהסרטתפקידהערות2012חזרהשיקשת בענןתומר2014יונהטדיאוש2016הכל שבור ורוקדקצין2024עשרה חודשים: נפלאות האילוזיהבעלה של מרביוני אפסמיכה אהרונסוןטור פרידה2025BYEתום
תום סוויפט (ותום סוויפט ג'וניור; באנגלית: Tom Swift) הוא דמות בדיונית, העומדת במרכז העלילה של חמש סדרות ספרי מדע בדיוני והרפתקאות אמריקאים.
הספרים מיועדים לנוער, ושמים דגש על נושאי מדע וטכנולוגיה.
הכרך הראשון של סדרת תום סוויפט הראשונה הופיע ב-1910, ובסך הכל הופיעו במסגרת הסדרה כולה, למעלה מ-100 כותרים.
יוצר הדמות הוא אדוארד סטרטמאייר שייסד הוצאה לאור הנושאת את שמו.
העלילות עצמם נכתבו לאורך השנים בידי סופרי צללים, והופיעו בדרך כלל תחת שם העט המשותף: "ויקטור אפלטון".
הסדרה השנייה הופיעה תחת שם העט "ויקטור אפלטון השני".
הדגש העיקרי בחוברות הוא על דמות הממציא כדמות ראויה להערצה וחיקוי.
הספרים זכו להצלחה רבה, תורגמו לשפות רבות ונמכרו ברחבי העולם בלמעלה מ-30 מיליון עותקים.
דמויות בולטות בעולם המדע הבדיוני, ואף המעשי כמו אנשי תעשיית המחשבים ציטטו את תום סוויפט כמקור השראה, מהם: אייזק אסימוב, סטיב ווזניאק ואחרים.
מספר המצאות שאבו השראה ישירה מעלילות תום סוויפט, אחת מהם אף נושאת את שמו: אקדח הטייזר, שאב השראה מהספר "תומאס סוויפט והרובה החשמלי" - Thomas A.
ושמו של האקדח, TASER, הם ראשי התיבות של שם החוברת באנגלית.
תום עוזיאל (נולד ב-14 בספטמבר 1986) הוא מוזיקאי, כותב ומלחין, זמר, שחקן ובמאי.
בגיל 6 עלה תום לראשונה על הבמה, כאשר החל להופיע בלהקה העירונית של חולון "פופיק" בניהולה של נעמי סולומון.
באותה השנה הופיע עוזיאל בתוכניות "בשידור חי" עם דן שילון, "הקרנבל של מיכל" ו"קצפת" עם מיכל ינאי, הופיע בערוץ הילדים והצטלם לפרסומת של "פוגים".
כשהיה בן 10, השתתף ב"פסטיגל 96" ובמסגרת הפסטיגל התארח והתראיין בתוכנית "טושטוש", צילם פרסומת למעדן "גמדים" ומיד לאחר מכן התקבל לאופרה "שיקוי האהבה", שם שיחק את נמורינו בצעירותו.
בשנת 2002 עוזיאל הקים להקה יחד עם עמית פורת, שי חזן וקארין נפתלי בשם "Forever", הלהקה זכתה להצלחה וב-2003 זכתה בתואר "סינגל השנה" מטעם ערוץ 24 בתחרות על שם אורי סונין, בגין שיר שעוזיאל הלחין - "תנו לי את החופש".
לאחר הזכייה השיר הפך לשיר הנושא של העדלאידע בחולון וצליל ההמתנה של עריית חולון.
מעט לאחר הזכייה הלהקה התפרקה וב-2004 עוזיאל החל את לימודיו בבית הספר למוסיקה "רימון".
בשנת 2006 היה זמר הליווי של הזמרת שרית חדד בקיסריה במופע "Miss Music".
בשנת 2007 שיחק במחזמר "פיטר פן", בבימויו של ליאור חמו שם גילם לסירוגין את תפקידו של "פיטר פן" ו-"ילד אבוד".
בעודו משחק במחזמר חברה להפקה רשמה את עוזיאל לאודישנים למחזמר "היי סקול מיוזיקל" של וולט דיסני ללא ידיעתו.
תום התקבל למחזמר וב-2008 כיכב בו בתפקיד ג'ק סקוט, לצד גילת אנקורי, עמית פרקש, עידן אשכנזי, איילה אליגולא, מאיה שואף, שוקו שילוח, לירן נוטיק, רוני נדלר ועוד.
מיד בתום ההפקה חזר תום לעסוק במוזיקה והחל להופיע עם חומרים מקוריים שכתב והלחין ואף התארח ב"אולפן השקוף" של ערוץ 24- ערוץ המוזיקה.
בשנת 2010 החל ללמוד משחק מול מצלמה בסטודיו של גלית רוזנשטיין ובסיום הלימודים, באותה שנה הקליט את שיר הנושא לחגיגות 70 של העיר חולון.
בנוסף החל בכתיבת הפקה עצמאית יחד עם דבורית וסער בן יוסף בשם "יש לי חלום".
בשנת 2011 ההפקה החלה ההפקה לרוץ אך עקב קשיים טכניים, לאחר מספר הצגות, ההפקה ירדה.
באותה השנה השתתף עוזיאל בסרטון הסברה מטעם ביטוח לאומי לערוץ האתיופי.
עוד באותה השנה שיחק תום במחזמר שביים אמיר פרישר גוטמן "סימבה מלך הספארי" ביחד עם טוביה צפיר, צחי נוי, הצמד שי ורועי, יהודה נהרי, מירב פלדמן, יוליה איגלניק, ליאור כהן ועוד.
במקביל להצגות בספארי התקבל עוזיאל למחזמר "עמי ותמי בבית הממתקים" בתפקיד עמי, ולקראת סוף שנת 2011 אף יצאו ההצגות "עמי ותמי בבית הממתקים" ו"סימבה מלך הספארי" ב- DVD לחנויות.
בשנת 2012 שיחק במחזמר "איך באים השירים אל לב האדם" מחזמר בשיתוף סימפונט רעננה ובמקביל גילם את החתול במחזמר "החתול במגפיים", בבימויו של צביקה להט.
עוד באותה השנה שיחק במספר מחזות זמר נוספים מבית "התיאטרון שלנו": "אדון חלום", "בקצב התיגוף", "שימו לב גם אליי", "סיבה למסיבה", "בנצי", "העכבר שלא רצה להיות עכבר" שכתב אהוד מנור וביימה עפרה פוקס, "זהבה ושלושת הדובים", "אנחנו כבר גדולים", ואף ביים יחד עם השחקנית נטע הבר את ההצגה "במשפחה שלנו".
בשנת 2013 תום שיחק בסדרת ה-DVD של דודו פישר אגאדודו, סדרה מצליחה בקרב הקהילה המסורתית\דתית.
תום שיחק במחזמר שביים אמיר פרישר גוטמן "מותק הילדות התחברו" לצד חני נחמיאס וציפי שביט בחנוכה במקביל שיחק בהפקת חנוכה נוספת של ערוץ "ניקלודיאון" "בוב ספוג".
בסוף 2013, לאחר מספר שנים של הפסקה חזר עוזיאל לעולם המוזיקה והחל להופיע עם חומריו המקוריים.
בשנת 2014 החל לביים בחברת איוונט פרו, בין עבודותיו "פוואר רינג'רס, "סופר סטרייקה", "טבע תום".
עוד בשנת 2014 לקח תום חלק במופע המוזיקלי של מוטי גלעדי ואסנת וישינסקי "שירה וחיקוי בציבור" ובקיץ של אותה השנה הצטלם לסרט של רוני נדלר "רוני והלהקה" המשודר ביס ובהוט VOD.
בשנת 2015 שיחק תום בהפקות רבות כגון "עמי ותמי הרפתקאה מתוקה", "טופלה טוטוריטו", "פינוקיו".
ביולי 2015 יצא תום בדמות ילדים חדשה בשם "תום" ומופיע בהצגה בשם "תום עולה לכיתה א'" שכתבה נועה ברנר.
את שירי ההצגה הלחין עוזיאל ועיבד מוזיקלית.
ביולי 2016 עלה הסרט "תום עולה לכיתה א'" ל- HOT V.O.D Young.
ולאחר מכן עלה הסרט גם Yes VOD ולערוץ הכוכבים.
בספטמבר 2017 הסדרה "תום - לומד את האותיות" עלתה ל"ערוץ הכוכבים" של יס [אפיק 86] ופרטנר [אפיק 70].
בספטמבר 2018 הסדרה "תום - ושודדי השיניים" עלתה ל"ערוץ הכוכבים" של יס [אפיק 86] ופרטנר [אפיק 70].
במרץ 2019 שיחק תום בהפקה הבינלאומית "בייבישארק" באחד התפקידים הראשיים
בקיץ 2022 במקביל להצגות "תירס חם", "פיטר הארנב", "ספר הג'ונגל" ו"אלי החתול" שיחק תום בהפקה הבינלאומית של "מטוסי על" את גילי, הילד מישראל שאליו מגיעים מטוסי העל לעזור.
בשנת 2024 שיחק תום את אחיינו של כוכב הילדים "דוד חיים" בהצגה "קסם של דוד" ולאחר מכן את חברו הטוב של כוכב הילדים "יניב המגניב" בהפקה "משימה לגדולים".
בשנת 2025 גילם את טווסי, פאר טווסי בהצגה "שומרת גן החיות" והצטרף להפקת הענק "חבורת תריג" 6 שם גילם את דמותו של תנחום מנהיג החבורה ע"פ הקומיקס של אריאל ברמן .
תום יער (נולדה ב-21 ביולי 1987) היא קומיקאית, סטנדאפיסטית, שחקנית, מנחה ויוצרת רשת ישראלית.
יער לא התגייסה לצבא, אך עשתה שירות לאומי מלא.
בשנת 2011 הקימה וניהלה קבוצה עצמאית של סטנדאפ שנקראה "ערב הסטנדאפ של תום יער".
הקבוצה כללה הרכב של קומיקאים צעירים שלא היו מוכרים עד אז על בימת הסטנדאפ, ובהם ניב מג'ר, גלית חוגי, ירמי שיק-בלום, אסף קפלנסקי וליאור אמסטרדמסקי, וזכתה לאהדה גדולה בקרב צעירים בתל אביב.
הצלחתה של הקבוצה פתחה גל חדש של סטנדאפיסטים צעירים, שבעקבות הערב הקימו לאחר מכן עוד ערבי סטנדאפ דומים שהתבססו על אותו רעיון - ערב קבוצתי שבו הסטנדאפיסטים עולים בזה אחר זה והתכנים נכתבים ביחד.
ב-2013 התפרקה הקבוצה המקורית, ויער יצאה לקריירת סולו משלה.
באותה שנה היא העלתה מופע סטנדאפ יחיד ראשון בשם "ג'ורה של מלאך", איתו הופיעה במשך כשנה אחת, בעיקר באזור תל אביב.
ב-2015 יצאה יער עם מופע קומי חדש בשם "לא תמימה בת שש", המבוסס על חוויות חייה ומתעסק בנושאים כגון דימוי גוף, יחסי מין ועוד.
ב-2015 יצרה ביחד עם המעצב מתן שליטא סדרת פוסטרים אייקוניים לתמונות מפורסמות (ג'נט ג'קסון על שער הרולינג סטון, פוסטר הסרט "אמריקן ביוטי", דיוקן של סלבדור דאלי, הציור "נערה עם עגיל פנינה" של יאן ורמיר, שרבט גולה על שער הנשיונל ג'יאוגרפיק, עטיפת האלבום Nevermind ועוד).
ב-2016 נבחרה יער להיות המגישה בקמפיין הפרסום של חברת בזק.
ב-2017 נבחרה על ידי המגזין "פורבס ישראל" לאחת מחמישים הנשים המשפיעות בישראל.
ב-2021 דיבבה את דמותה של גרטה פוצבינה במשחק המחשב הישראלי "פיפוש".
בשנים 2009–2011 החלה יער את דרכה ככתבת בידור בעיתון "רייטינג" ובאתר nrg מבית מעריב.
החל מ-2013 משמשת כתבת אורחת במגזין "Time Out תל אביב" וב-2015 הנחתה לראשונה את טקס פרסי האוכל של העיתון.
ב-2014 הצטרפה לתוכנית הרדיו "חותרים למגע" של שרון טייכר וערן זרחוביץ' בגל"צ, שם גילמה דמויות רבות, ועם מעבר התוכנית לרדיו תל אביב, המשיכה עם הצמד עד היום.
בין הדמויות הקבועות שמגלמת יער, נמנות: גילי הנער, כנרת האקסית, חיקוי פרודי של מיכל צפיר ומיקי מנשמיקי.
ב-2011 השתתפה בפרק ה-24 בעונה הרביעית של "מונית הכסף".
בשנים 2014–2016 התארחה יער בתוכניות הטלוויזיה: "לילה תירס" ו"תוכנית קיציס" ובסדרה הקומית "בלתי הפיך".
ב-2016 החלה להשתתף בתוכנית הלייט נייט "היום בלילה עם גורי אלפי", בפינה קבועה בה היא מתנסה בפעילויות אקסטרים שונות למורת רוחה.
באותה שנה השתתפה במספר מערכונים של תוכנית הסאטירה הפופולרית "ארץ נהדרת", וכשנה לאחר מכן הצטרפה לתוכנית בתור חברת קאסט קבועה מן המניין.
במסגרת התוכנית יצרה יער את דמותה של הנערה-זמרת "אגס קימל" ושרה עם חברי ההרכב שירים שזכו לאהדה רבה ברשת, ביניהם השירים הקומיים "חפש אותי בראשון" ו"לא חוקית".
ב-2017 עלתה לשידור סדרה קומית מוקומנטרית ב-yes בכיכובה של יער, "תום יער עושה את שביל ישראל".
הסדרה זכתה לביקורות חיוביות ברובן וקטפה את פרס "תוכנית הדוקו-ריאליטי הטובה ביותר" בטקס פרסי האקדמיה לטלוויזיה לשנת 2017.
ב-2018 עלתה לשידור סדרת המשך לסדרה, בשם "תום יער עושה בגרות".
ב-2019 שיחקה בסרטו של רם נהרי "אל תשכחי אותי".
ב-2019 עלתה לשידור ב-yes הסדרה הקומית "הכל תום" שמנתה שמונה פרקים ובה השתתפו כוכבים אורחים רבים, ובהם רותם סלע, ערוץ הכיבוד, אסי כהן, אליאנה תדהר, עדי חבשוש, ליאת הר לב וגיתית פישר.
בשנים 2020–2021 עלו בתאגיד השידור הישראלי שני פרקי פיילוט של התכנית "סבתא בישלה", תוכנית דוקו-בישול קומית בהנחייתה של יער.
ביוני 2021 עלתה התכנית "סבתא בישלה עם תום יער" בכאן 11 לשידור על בסיס קבוע.
בשנת 2021 שיחקה יער בעונה השנייה של מייקל.
בשנת 2022 שיחקה בסרטו של דניאל אדר "עולה לראש".
בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11. באותה השנה עלתה סדרת הקומדיה "המאבטחת" בה היא מגלמת את הדמות הראשית תמר "גוזל" צפ'אני, מאבטחת כושלת המקבלת משימה לאבטח את בנו של ראש העיר.
ב-2016 נישאה לבן זוגה ירון סיון, בחתונה אזרחית, השניים מנהלים מערכת יחסים פתוחה.
סיון הוא יזם אשר מנהל את "אולפן בית",אולפן עברית שהקים, ואת "האמבטיה ללימודי שפות", בית ספר לשפות זרות.
ב-20 בפברואר 2022 ילדה את בנה הבכור, אבשלום.
תום פרנץ (נולד ב-5 באוקטובר 1973) הוא שף ישראלי.
זוכה העונה השלישית של תוכנית הריאליטי מאסטר שף.
פרנץ נולד בשם תומאס פרנץ למנפרד וקארן, משפחה נוצרית-קתולית וגדל בעיר קלן שבגרמניה.
בגיל 15 כשפגש בבית הספר לראשונה ישראלים במסגרת חילופי סטודנטים, נמשך אל הישראליוּת.
אחרי התיכון סיים הכשרה מקצועית כפקיד בנקאי בבנק פרטי, ועבד בבנק.
בשנת 1990 הגיע לארץ לשירות לאומי כמתנדב בבית חולים ובבית אבות, בו סייע לניצולי שואה.
לאחר מכן שב לגרמניה ולמד משפטים וכלכלה באוניברסיטת קלן, השלים שני תארים (כולל הסמכה לשופט) ואף החל לעבוד במשרד עורכי דין.
בשנת 2013 השתתף בתוכנית הריאליטי "מאסטר שף" וזכה בה במקום הראשון.
כיום הוא מנחה סדנאות בנושא אוכל וקולינריה ובשנת 2014 הוציא לאור את ספר הבישול שלו בגרמניה, שווייץ ואוסטריה ששמו "So schmeckt Israel" (זהו טעמה של ישראל) – המבוסס על אוכל כשר וישראלי.
הספר מכיל למעלה מ-60 מתכונים, לצידם הסיפור האישי של פרנץ.
הספר הפך לרב מכר באירופה ונבחר להשתתף בתחרות העולמית לספרי בישול בבייג'ינג שנערכה במאי 2014.
בשנת 2014 החל להגיש גם יחד עם אילנית לוי את תוכנית הבישול "טעמים" בערוץ 20.
בשנת 2005 שב לישראל והתגייר.
לאחר מכן, הכיר את דנה הדרי ממשפחה חילונית.
השניים התחתנו, והם הורים לחמישה ילדים, ומתגוררים ברעננה.
תום פרנץ, So schmeckt Israel (זהו טעמה של ישראל), 2013
תום פרנץ, Israel kocht vegetarisch (ישראל מבשלת צמחוני), 2017
תומאס רונלד "תום" טיליס הוא פוליטיקאי אמריקאי מהמפלגה הרפובליקנית המכהן כסנאטור בסנאט של ארצות הברית מטעם מדינת קרוליינה הצפונית החל משנת 2015. הוא היה נציגו של מחוז מקלנבור בבית הנבחרים של קרוליינה הצפונית ובהמשך הוא כיהן גם כיושב ראש בית הנבחרים.
טיליס היה גם מועמדה של המפלגה הרפובליקנית בבחירות לסנאט של ארצות הברית בשנת 2014 בקרוליינה הצפונית.
הוא זכה בבחירות לסנאט והביס את הסנאטורית הדמוקרטית המכהנת, קיי הייגן.
עמדותיו של טיליס מוזהות עם עמדות תנועת מסיבת התה; הוא מתנגד לשכר מינימום, רוצה לבטל את מחלקת החינוך של ארצות הברית ואינו מאמין בהתחממות עולמית.
תום טיליס נולד ב-30 באוגוסט 1960 בעיר ג'קסונוויל שבפלורידה.
הוא בנם של מרג'י ותומאס ריימונד טיליס.
אביו היה סוחר סירות והוא הבן הבכור מבין שישה ילדים ושלוש אחיות מבוגרות.
משפחתו עברה דירה בסביבות 20 פעמים כשהיה תלמיד בבית ספר, וטיליס מעולם לא למד בבית הספר ברציפות.
הוא התגורר בניו אורלינס שבלואיזיאנה ובנאשוויל שבטנסי, בין השאר.
בבית ספר תיכון, טיליס נבחר למשרת נשיא מועצת התלמידים, וסיים את לימודיו התיכוניים כאחד ממצטייני הכיתה.
[4] ב-1978, לאחר שסיים את לימודיו בתיכון בגיל 17, טיליס עזב את ביתו כדי להתקבל לעבודה.
הוא החל עבוד בעיתון יומי המופץ במטרופולין של שארלוט בשם "The Charlotte Observer" כי הוא וחבריו "לא נועדו ללכת ללמוד במכללה".
הוא חזר בסופו של דבר למכללה בצ'טנוגה ורכש תואר ראשון בניהול טכנולוגיה מאוניברסיטת מרילנד בשנת 1997.
טיליס התחיל את הקריירה הפוליטית שלו ב-2002 כאשר היה חבר בעיריית קורנליוס.
טיליס התמודד לבית הנבחרים של קרוליינה הצפונית ב-2006. הוא ניצח את ג'ון רודוס, חבר רפובליקני מכהן וניצח בבחירות.
הוא נשבע אמונים לבית הנבחרים של קרוליינה הצפונית בינואר 2007 ובשנת 2011 הוא נבחר להיות יושב ראש בית הנבחרים של קרוליינה הצפונית.
לאחר שהבטיח כי הוא יכהן רק ארבע כהונות (שמונה שנים) בבית הנבחרים, טיליס הודיע כי הוא לא יתמודד מחדש לבית הנבחרים.
במקום זאת, הוא בחר להתמודד לסנאט של ארצות הברית בבחירות 2014 כנגד הסנאטורית הדמוקרטית המכהנת, קיי האגן.
רפובליקנים בכירים תמכו במועמדותו של טיליס, ביניהם מושל פלורידה לשעבר ג'ב בוש, מושל קרוליינה הצפונית לשעבר פט מקרורי ומושל מסצ'וסטס לשעבר מיט רומני.
בבחירות המקדימות הרפובליקניות ב-6 במאי 2014, טיליס זכה במועמדות הרפובליקנית לסנאט של ארצות הברית מטעם קרוליינה הצפונית.
טיליס זכה בבחירות לסנאט מטעם קרוליינה הצפונית ב-4 בנובמבר 2014 כאשר הוא מביס את הסנאטורית המכהנת, קיי הייגן.
זהו הניצחון הנמוך ביותר מבחינת אחוזים בהיסטוריה של צפון קרוליינה עברו מועמד לסנאט.
בבחירות לסנאט ב-2020 ניצב בפני קאל קנינגהם, שהיווה עבורו אתגר רציני בדרכו לכהונה שנייה בסנאט.
עם זאת, מספר ימים לאחר יום הבחירות הכלליות, גבר טיליס על קנינגהם בפער זעום ונבחר לכהונה שנייה.
טיליס נשוי לסוזן ולהם שני ילדים- ריאן ולינדזי.
תום מונד (נולד ב-9 ביולי 1991) הוא כדורגלן עבר ישראלי ששיחק בעמדת הקשר האחורי.
מונד החל לשחק כדורגל במחלקת הנוער של מכבי הרצליה, וב-8 באוגוסט 2010 ערך את הופעת הבכורה שלו בקבוצה הבוגרת של המועדון, בניצחון 2–1 על הפועל רעננה במסגרת גביע הטוטו.
ב-21 בינואר 2011 הבקיע מונד את שער הבכורה שלו בקריירה, בניצחון 4–0 על הפועל רמת השרון, ובסך הכל בעונת 2010/2011 כבש שני שערים ב-29 הופעות בליגה הלאומית.
בעונת 2013/2014 כבש מונד שער אחד ב-34 הופעות, ובסופה הסתיים חוזהו והוא הפך לשחקן חופשי.
ב-25 בנובמבר 2014 חתם מונד במועדון ספורט אשדוד.
ארבעה ימים לאחר מכן ערך את הופעת הבכורה שלו בליגת העל, בניצחון 1–0 על הפועל עכו.
ב-3 בינואר 2015 הבקיע את שער הבכורה שלו במועדון ובליגת העל, בניצחון 2–0 על בני סכנין, ואת עונת 2014/2015 הוא סיים עם שלושה שערים ב-19 הופעות, אך בסופה ירדה הקבוצה לליגה הלאומית.
בעונת 2015/2016 כבש שער אחד ב-34 הופעות, ובסופה העפיל עם הקבוצה בחזרה לליגת העל.
תום כהן (נולד בשנת 1983) הוא מוזיקאי, נגן מנדולינה, מלחין, מעבד ומנצח ישראלי.
מנהלה המוזיקלי ומנצחה הראשי של תזמורת ירושלים מזרח ומערב.
כהן הוא סינסתזי, מה שמשפיע על יצירותיו המוזיקליות.
תום כהן נולד וגדל בשכונה ג' בבאר שבע, לעיתונאי והעורך אורן כהן.
בגיל צעיר מאוד עבר עם משפחתו לירושלים.
החל ללמוד חלילית בגיל 4. לאחר מכן חזר לבאר שבע, שם החל ללמוד מנדולינה בקונסרבטוריון העירוני בבאר שבע בהדרכתו של לב חיימוביץ.
כהן הוא בוגר האקדמיה למוסיקה ולמחול בירושלים, מנצחן של התזמורת האנדלוסית של מונטריאול (קנדה) וה-MED Orchestra (בלגיה).
תום כהן, הנחשב לאחד מגדולי נגני המנדולינה בעולם, הפיק אלבומים, סינגלים והופעות למיטב אמני ישראל: נינט טייב, כנסיית השכל, עידן עמדי, עומר אדם, ברי סחרוף, אהוד בנאי, דודו טסה, נטע אלקיים ועוד רבים.
עבד עם אמנים בינ"ל כמו ראשיד טהה, אישתאר, ותזמורת אל גוסטו האלג'יראית בה משמש כמעבד, מנצח ונגן מנדולינה.
כהן נחשב לבעל יכולת ייחודית להעביר את המוזיקה של ארצות ערב וצפון אפריקה לנגנים בעלי השכלה קלאסית מערבית, ולאחד מנגני המנדולינה המרתקים בעולם.
הוא נתן ביטוי לכישרונותיו אלו בעבודה לצד שמות גדולים כגון אנריקו מסיאס, שב ח'אלד, יסמין לוי, ריטה, דויד ברוזה, וכן עבד עם התזמורת הקאמרית הישראלית, התזמורת הפילהרמונית הישראלית והתזמורת האנדלוסית הישראלית.
הקים וניגן ברביעיית תום כהן, היה חבר ברביעיית קרמן, והלחין את המוזיקה לסדרה "זגורי אימפריה".
בשנים 2011–2013 שימש כמנהלו האמנותי של פסטיבל מוזיקת העולם בגיברלטר.
בשנים האחרונות הפיק מספר אלבומים: הבולטים בהם הם האלבום של תזמורת ירושלים מזרח ומערב ולהקת כנסיית השכל ("הבית כה רחוק") ואלבומה של הישראלית בעלת הקריירה האירופית מור קרבסי ("La Tsadika").
אחד הפרויקטים הבולטים שלו, הקמת תזמורת עבור מלך מרוקו מוחמד השישי, החל כאשר כרים תייסיר, טייס בחברת התעופה המלכותית של מרוקו "רויאל אייר מרוק", פנה לכהן לאחר ששמע עליו דרך יוטיוב ופייסבוק.
הוא ביקש להקים במרוקו תזמורת הדומה לתזמורת ירושלים מזרח ומערב ולתזמורות נוספות שהקים כהן בקפריסין, בלגיה, צרפת ומקומות נוספים.
תייסיר החליט לקדם את הנושא מתוך אהבה למוזיקה ולעבודה של תום.
שיתוף הפעולה התאפשר בזכות תמיכה של עמותת "הייבה", העמותה המלכותית של מלך מרוקו לשימור התרבות המרוקאית.
זו החליטה לתקצב את הפרויקט ובמסגרתו הגיעו נגנים מכל העולם, ביניהם כארים גיזאד - מתופף אלג'יראי מהגדולים בעולם, ומוזיקאים נוספים, רבים מהם מרוקאים, לשבוע חזרות.
בסופו, הופיעו מול אנדרה אזולאי וסרז' ברדוגו, יועציו היהודים של המלך, בכירי העמותה, והקהל הרחב.
ב-2018, התזמורת במרוקו אינה מנגנת בקביעות אולם מתוכנן כי התזמורת תוסדר כתזמורת רשמית.
באוקטובר 2022 לקח כהן חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל.
כהן נשוי ואב לבן, מתגורר בבריסל.
תום מעיין (נולד ב-5 ביולי 1993) הוא כדורסלן ישראלי המשחק בעמדת הרכז בקבוצת הפועל גלבוע מעיינות ברוש בליגה הארצית בכדורסל.
תום מעיין נולד במונטריאול, קנדה.
בשנת 2010, זכה עם קבוצת הנוער של הגליל העליון באליפות המדינה, לאחר ניצחון על מכבי תל אביב במשחק הגמר, והוביל את "מקיף עמק החולה" לזכייה באליפות ליגת העל לתיכונים.
באותה השנה ייצג את ישראל באולימפיאדת הנוער בסינגפור, בכדורסל 3x3, ואף זכה במקום הראשון בעולם בתחרות ה-
בגיל 18 הצטרף לאקדמיית CBA בספרד.
כעבור חמישה חודשים קרע רצועה צולבת בברך.
לאחר הפציעה זכה לשיקום ומלגה מלאה מאוניברסיטת סיטון הול בניו ג'רזי.
בדצמבר 2013, דרש צבא הגנה לישראל ממעיין להתייצב בארץ, והוא חזר, וחתם בהפועל ירושלים, איתה זכה באליפות הראשונה בתולדות המועדון.
בעונות 2015/16-18 שיחק מעיין בבני הרצליה.
בעונת 2018/19 חתם במכבי אשדוד באר טוביה.
במהלך העונה הצטרף למכבי חיפה מהליגה הלאומית, איתה זכה באליפות והעפיל לליגת העל.
ב-16 ביולי 2019 חתם לשנתיים במכבי קריית מוצקין.
ב-17 באוגוסט 2020 חתם לעונה בהפועל באר שבע.
ב-9 בספטמבר 2021 חתם בהפועל גלבוע גליל.
ב-18 באוגוסט 2022 חתם בהפועל גלבוע מעיינות ברוש מהליגה הארצית.
נכון לדצמבר 2025 הוא שחקן חופשי.
מעיין ייצג את ישראל באולימפיאדת הנוער בסינגפור במסגרת משחק כדורסל 3x3. הנבחרת הגיעה למקום השישי.
הוא השתתף באליפות אירופה דרג ב' שהתקיימה בוורנה בשנת 2011.
ב-2013 היה חלק מנבחרת העתודה של ישראל באליפות אירופה באסטוניה.
הוא קלע 10.1 למשחק, לקח 3.1 ריבאונדים, מסר 5.6 אסיסטים והיה לסגן מלך האסיסטים בטורניר.
הנבחרת נשארה בדרג א' בתום הטורניר.
תום יעקובוב (נולד ב-30 ביוני 1992) הוא אתלט ישראלי, 3 פעמים ברציפות אלוף ישראל (2016 - 2018) בקפיצה משולשת ואלוף ישראל (2018) בקפיצה לרוחק.
יעקובוב החל להתאמן באתלטיקה כשהיה בן 18. הוא החל להתאמן במכבי חיפה בהדרכתו של המאמן אהרון שבתייב בקפיצה לרוחק ובקפיצה משולשת.
בתחרות שנערכה בפברואר 2010, קבע בקפיצה לרוחק תוצאה של 5.70 מטר ולאחר שבועיים קבע בקפיצה משולשת תוצאה של 13.00 מטר.
באליפות ישראל שנערכה ביוני הוא סיים במקום 11 בקפיצה משולשת בתוצאה של 13.36 מטר.
באליפות ישראל שנערכה ביולי 2011 וסיים פעמיים במקום שמיני, בקפיצה לרוחק בתוצאה של 6.50 מטר ובקפיצה משולשת בתוצאה של 14.12 מטר.
באליפות אירופה עד גיל 23 שנערכה בטמפרה, פינלנד, ב-13 ביולי 2013 הוא התחרה בקפיצה משולשת, אך פסל את כל שלושת הניסיונות שלו וסיים במקום האחרון.
באליפות מדינות הים התיכון עד גיל 23 שנערכה ביוני 2014 הוא סיים במקום שמיני בקפיצה משולשת בתוצאה של 15.60 מטר.
כעבור כחודש, באליפות ישראל, הוא זכה בשתי מדליות כסף, בקפיצה לרוחק בתוצאה של 7.32 מטר ובקפיצה משולשת בתוצאה של 15.84 מטר.
במאי 2015 עבר לראשונה את רף 16 מטר כשקבע בתחרות הליגה הבין אגודתית כשקפץ בקפיצה משולשת למרחק של 16.25 מטר.
באליפות ישראל באותה שנה הוא זכה במדליית כסף בקפיצה משולשת בתוצאה של 15.53 מטר.
באליפות מדינות הבלקן באולם זכה יעקובוב במקדליית ארד בקפיצה משולשת בתוצאה של 16.23 מטר.
באליפות ישראל זכה במדליית זהב בקפיצה משולשת בתוצאה של 16.23 מטר גם כן, לפני יוחאי הלוי (15.59 מטר) ודניאל בוטייל (15.38 מטר), שניהן ממכבי תל אביב.
באליפות מדינות הבלקן שנערכה באותה שנה הוא זכה במדליית זהב בתוצאה של 16.44 מטר, תוצאה שהציבה אותו במקום הרביעי בכל הזמנים בישראל בקפיצה משולשת.
באליפות ישראל זכה יעקובוב בשתי מדליות, זהב וכסף, בקפיצה משולשת ובקפיצה לרוחק.
בקפיצה משולשת ניצח בתוצאה של 15.92 מטר.
בקפיצה לרוחק זכה במדליית כסף בתוצאה של 7.29 מטר.
באליפות אירופה לאומות הוא סיים במקום ראשון בקפיצה משולשת בתוצאה של 16.38 מטר.
באליפות ישראל באתלטיקה הוא הגן על תוארו לאחר שזכה במדליית זהב בקפיצה משולשת בתוצאה של 15.92 מטר.
באוניברסיאדה שנערכה בטאיפיי, טאיוואן הוא סיים במקום שביעי בקפיצה משולשת בתוצאה של 16.19 מטר.
באליפות מדינות הבלקן באולם שנערכה בפברואר 2019 סיים יעקובוב במקום חמישי בקפיצה משולשת בתוצאה של 15.99 מטר.
באליפות ישראל זכה יעקובוב בשתי מדליות זהב, בקפיצה לרוחק בתוצאה של 7.30 מטר, לפני עלאי פורמן (7.19 מטר) ואבירם שוורצברד (7.18 מטר), שניהם ממכבי תל אביב ובקפיצה משולשת בתוצאה של 16.14 מטר, לפני עלאי פורמן (14.77) מטר ואורי ארנון (14.19 מטר).
באליפות אירופה לאומות שנערכה בקרואטיה סיים יעקובוב במקום השני כשקבע תוצאה של 16.39 מטר, 5 סנטימטר משיאו האישי.
באליפות מדינות הבלקן סיים יעקובוב במקום חמישי בקפיצה משולשת בתוצאה של 16.28 מטר.
תום יער עושה בגרות היא סדרת טלוויזיה קומדית דוקומנטרית ישראלית בכיכובה של הקומיקאית תום יער, שעלתה לשידור ב-28 ביולי 2018 בערוץ yes COMEDY.
הסדרה היא סדרת המשך של "תום יער עושה את שביל ישראל", ששודרה גם היא ב-yes.
בתוכנית תום יער חוזרת לפנימיית הכפר הירוק שבה למדה בצעירותה ולא השלימה את לימודיה, ומנסה לסיים את התיכון בהצלחה ולהשלים את הבגרות.
בכל פרק, יער מגלמת מגוון דמויות הומוריסטיות כקטעי מעבר בין הסצנות.
שלי: יו"ר ועד ההורים של בית הספר, אמא במשרה מלאה.
ליביו קספרוב: בן 8, תלמיד כיתה י' בתיכון "הדולבים".
בעל מבטא הונגרי אך יליד חולון.
אסי: בת 26, לסבית, מורה לביולוגיה.
דמות חוזרת מתום יער עושה את שביל ישראל.